प्रतियोगी कड़ी मेहनत से करें लक्ष्य हासिल : बघेल
डाकविभाग द्वारा जिले के विभिन्न स्कूलों में आयोजित निबंध प्रतियोगिता में जवाहर नवोदय विद्यालय धौलपुर की छात्रों ने बाजी मारी है।
प्राचार्य डॉ केएस बघेल ने बताया कि डाक विभाग द्वारा अक्टूबर माह में अायोजित निबंध प्रतियोगिता में विद्यालय की कक्षा 10 की छात्रा जैसमीन ने प्रथम, न्यू रॉयल पब्लिक स्कूल की खुशी जैन दूसरे एवं सेजल भगवती ने तृतीय स्थान प्राप्त किया है। विद्यालय में विजेता छात्राओं को नगद पुरस्कार राशि के चैक डाक विभाग के अधीक्षक ओपी सिसौदिया एवं प्राचार्य डॉ केएस बघेल ने दिया। प्राचार्य डॉ बघेल ने विद्यार्थियों को बधाई देते हुए कहा कि आज का युग प्रतियोगी युग है। हमें कड़ी मेहनत एवं लग्न के साथ अपने लक्ष्य को हासिल करना होगा। आगे आने वाला समय हमारे लिए स्पर्धाओं से भरा हुआ है। उप प्राचार्य पंकज उपाध्याय ने कहा कि हमें अपनी सदैव सोच सकारात्मक रखनी चाहिए। मन में कभी भी नकारात्मक सोच नहीं आने देनी चाहिए, तभी हम अपनी मंजिल पा सकते हैं। कार्यक्रम का संचालन शगुफ्ता आफरीन ने किया। कार्यक्रम में निरीक्षक महेन्द्र कुमार शर्मा, पीसी गौतम, मनीष दाधीच, एसएन गुप्ता, अंजनी गुप्ता, जेके शर्मा, योगेन्द्र शर्मा, एन प्रजापति, जयदीप गर्ग, एसके राजपूत, मुकेश भगवती, आरएस रावत, एन सुनानी, दीप्ति शर्मा, विनय जैन, आशा अहिरवार सहित बड़ी संख्या में लोग मौजूद रहे।
धौलपुर.विजेता बालिका को पुरस्कृत करते अतिथि।
hin_Deva awa_Deva hin_Deva mai_Deva